Knud Erik Hansen (SF), 2000-05-02:
Hvis man skal betragte forslaget sådan, vil det i bedste fald være virkningsløst over for det at forhindre en negativ udviklingsspiral med den formulering, det har.
Mest sandsynligt vil det kraftigt forstærke de negative udviklingsspiraler, vi har i de forholdsvis få almene bebyggelser, der er truede.
Hvis forslaget gennemføres, vil det først og fremmest være i de bedre almene afdelinger, beboerne vil føle sig fristede til at købe deres bolig.
Det er mindre sandsynligt, at der vil ske større køb i de belastede afdelinger, hvor man har den negative udviklingsspiral, og hvor store dele af beboerne ikke har penge til det, og det vil ofte være mindre attraktive bebyggelser.
Resultatet vil være, at de bedre almene boliger forsvinder som mulige boliger til løsning af boligsociale behov, og de få bebyggelser trækker i dag læsset ved i langt højere grad at skulle tage beboere med boligsociale - behov med det resultat, at den negative udviklingsspiral vil fortsætte.
Skal man løse problemet med de negative udviklingsspiraler, så er det helt andre midler, der er effektive, og som skal tages i brug.
Grundlæggende bliver opgaven at sørge for, at der er mange flere boliger, der deltager i løsningen af de boligsociale problemer.
Vi skal åbne op for alle de mange almene afdelinger, der i dag i praksis næsten aldrig får beboere med boligsociale behov.
De bør også have, så de kan være med
Jeg synes også godt, at man kan tænke på, at de private udlejere også godt kunne bidrage bedre til en løsning af de boligsociale problemer og så endelig få bygget nogle flere almene boliger.
Problemerne opstår i høj grad, fordi vi har for få almene boliger.
Jeg har svært ved ikke at se dette forslag som udelukkende et ideologisk bestemt forslag.
Det virker, som om V og K ikke kan lide de almene boliger, og det virker egentlig, som om den borgerlige ideologi har en sådan forherligende kraft, at man ikke behøver forholde sig til virkeligheden.
Det ville være befriende, hvis V og K blot kunne øve en lille smule selvkritik over for deres egen ideologi, også når man formulerer et forslag.
Det hjælper ikke, at man kommer herop på talerstolen bagefter og siger, at der kan være forskellige betingelser osv., det kan fungere under.
Som forslaget er formuleret, vil det få den virkning, jeg nu har nævnt.
I forherligelsen nævner man overhovedet ikke de vanskeligheder, man kan komme ud for både i administrationen og i beslutningsprocessen ved at have flere forskellige boligformer i samme bygning, og det er i øvrigt også uklart, om det skal være muligt at overtage på både andelsbasis og ejerbasis i den samme ejendom.
Vi kan også gå til udlandet og se, hvad man har prøvet dér.
De central- og østeuropæiske lande har prøvet noget lignende.
Efter frigørelsen fra de statslige styreformer var folk helt vilde med at komme til at eje deres egen bolig, og de var lige så blinde i deres forherligelse af ejerboligen, som V og K åbenbart er.
Det har givet vanskeligheder at have forskellige økonomiske interesser i den samme ejendom og sidst, men ikke mindst, en begyndende segregering på boligmarkedet, som de ikke har kendt, og som vi også vil få forstærket, hvis vi følger V's og K's forslag.
Nu har jeg ikke så mange forhåbninger om, at V og K vil lære af SF, men man kunne måske lære af fru Thatcher, for hun gjorde virkelig de samme erfaringer: Hun nærede en meget stor foragt for de kommunale boliger, og hun ønskede at udrydde dem, men hun måtte erkende, at de faktisk havde en boligsocial funktion, og så indførte hun faktisk den almene bolig i England og gav den et ganske stort skub fremad.
Vi er bange for, at hvis forslaget her gennemføres, vil det medføre en minimering af den almene sektor, og som jeg sagde før, kunne vi få svært ved at løse de boligsociale opgaver.
Og man kan spørge V og K - det ligger der jo ikke nogen tanker om i deres forslag - hvorledes vi skal løse de boligsociale opgaver, hvis de almene boliger forsvinder.
I SF er vi ikke kun imod forslaget, fordi vi synes, det
Der er allerede et omfattende beboerdemokrati, og det kan udvikles videre.
Der er allerede sket en betydelig udvidelse af beboernes råderum, og det kan vi også arbejde videre med.
Der er fortsat mange muligheder i den almene sektor, som vi synes skal bruges, og som også kan gøre, at den udvikler sig på en helt anden måde, end vi har set i de almene bebyggelser, hvor der er en negativ udviklingsspiral.